《送陶给事升闽宪佥事》
明代·李昌祺

江上草新绿，都城春雪晴。玉缸携酒共君饮，红亭醉醒空离情。

问君此行何慷慨，揽辔超超渡闽海。青琐多年旧有声，赤心一片终难改。

玉节观风八郡倾，人人同仰范滂名。陶潜解印身虽逸，桓典乘骢众所荣。

判袂相望不知久，渺渺青山重回首。别后含情空忆君，谩对萧条白门柳。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。